Oficialusis leidinys L 133 , 06/06/2000 p. 0019 - 0020



Komisijos reglamentas (EB) Nr. 1187/2000 2000 m. birželio 5 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Ispanija, Prancūzija ir Portugalija Komisijai perdavė paraiškas dėl tam tikrų pavadinimų užregistravimo kilmės vietos nuorodomis arba geografinėmis nuorodomis. (2) Pagal minėto reglamento 6 straipsnio 1 dalį buvo nustatyta, kad paraiškos atitinka visus to reglamento reikalavimus, visų pirma dėl to, kad jose pateikta visa minėto reglamento 4 straipsnyje reikalaujama informacija. (3) Šiuos pavadinimus išspausdinus Europos Bendrijų oficialiajame leidinyje [3], Komisija gavo pagal Reglamento (EEB) Nr. 2081/92 7 straipsnį pateiktų protestų, tačiau buvo nustatyta, jog jie nepagrįsti, ir todėl nepriimtini. Šie protestai neatitiko minėto reglamento 7 straipsnio 4 dalyje nustatytų išsamių kriterijų. (4) Todėl šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu juos saugoti visoje Bendrijoje kaip saugomas kilmės vietos nuorodas ar saugomas geografines nuorodas. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 547/2000 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos kilmės vietos nuorodos (SKVN) ir saugomos geografinės nuorodos (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. birželio 5 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 228, 1999 8 11, p. 13; OL C 229, 1999 8 12, p. 3; OL C 239, 1999 8 24, p. 2; OL C 238, 1999 8 21, p. 21 ir OL C 262, 1999 9 16, p. 4. [4] OL L 327, 1996 12 18, p. 11. [5] OL L 67, 2000 3 15, p. 8. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Sūriai PORTUGALIJA Queijo mestiço de Tolosa (SGN) Vaisiai, daržovės ir grūdai PRANCŪZIJA Haricot tarbais (SGN) Pomme de terre de l'Ile de Ré (SKVN) Riz de Camargue (SGN) PORTUGALIJA Anona da Madeira (SKVN) Aliejai ir riebalai ISPANIJA Alyvų aliejus: Montes de Toledo (SKVN) PRANCŪZIJA Huile d'olive de la vallée des Baux-de-Provence (SKVN) Kiti gyvūninės kilmės produktai (kiaušiniai, medus, pieno produktai, išskyrus sviestą ir pan.) PRANCŪZIJA Miel de Corse – Mele de Corsica (SKVN) --------------------------------------------------